EL ECB-PUBLIC  
 
ΓΝΩΜΗ  ΤΗΣ ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 15ης Φεβρουαρίου  2017  
σχετικά  με τους  λογαριασμούς  πληρωμών  
(CON/2017/2) 
 
Εισαγωγή  και νομική  βάση  
Στις 23 Ιανουαρίου  2017 η Ευρωπαϊκή  Κεντρική  Τράπεζα  (ΕΚΤ) έλαβε  αίτημα  του Υπουργείου  
Οικονομικών  της Κύπρου  για την έκδοση  γνώμης  αναφορικά  με σχέδιο  νόμου  που αφορά  τη 
συγκρισιμότητα  των τελών  που συνδέονται  με λογαριασμούς  πληρωμών , την αλλαγή  λογαριασμού  
πληρωμών  και την πρόσβαση  σε λογαριασμούς  πληρωμών  με βασικά  χαρακτηριστικά  (εφεξής  το 
«σχέδιο  νόμου »).  
Η αρμοδιότητα  της ΕΚΤ για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της Συνθήκης  για τη λειτουργία  της Ευρωπαϊκής  Ένωσης  και στο άρθρο  2 παράγραφος  1 
δεύτερη  και τρίτη  περίπτωση  της απόφασης  98/415/ΕΚ του Συμβουλίου1, καθώς  το σχέδιο  νόμου  αφορά  
μέσα  πληρωμής  και την Κεντρική  Τράπεζα  της Κύπρου  (ΚΤΚ). Η παρούσα  γνώμη  εκδόθηκε  από το 
διοικητικό  συμβούλιο , σύμφωνα  με το άρθρο  17.5 πρώτη  πρόταση  του εσωτερικού  κανονισμού  της 
Ευρωπαϊκής  Κεντρικής  Τράπεζας . 
 1. Σκοπός  του σχεδίου  νόμου  
1.1. Σκοπός  του σχεδίου  νόμου  είναι η μεταφορά  της οδηγίας  2014/92/ ΕΕ 
του Ευρωπαϊκού  
Κοινοβουλίου  και του Συμβουλίου2 στο κυπριακό  δίκαιο . Η οδηγία  2014/92/ ΕΕ απαιτεί  από τα 
κράτη  μέλη να ορίσουν  εθνική  αρμόδια  αρχή  η οποία  θα είναι επιφορτισμένη  με την επίβλεψη  της 
εφαρμογής  και επιβολής  των διατάξεών  της3. Οι αρμόδιες  αυτές  αρχές  πρέπει  να είναι δημόσιες  
αρχές  ή οργανισμοί  αναγνωρισμένοι  από το εθνικό  δίκαιο  ή από δημόσιες  αρχές  ρητώς  
εξουσιοδοτημένες  προς  τούτο  από το εθνικό  δίκαιο . Αν και οι πάροχοι  υπηρεσιών  πληρωμών  δεν 
επιτρέπεται  να είναι αρμόδιες  αρχές , για τις εθνικές  κεντρικές  τράπεζες  προβλέπεται  εξαίρεση .  
1.2. Το σχέδιο  νόμου  ορίζει  την ΚΤΚ ως αρμόδια  αρχή  για την εφαρμογή  και την επιβολή  των κανόνων  
που μεταφέρουν  την οδηγία  2014/92/ ΕΕ στο εσωτερικό  δίκαιο . Ως αρμόδια  αρχή , η ΚΤΚ οφείλει  να 
                                                 
1  Απόφαση  98/415/ΕΚ του Συμβουλίου , της 29ης Ιουνίου  1998, σχετικά  με τη διαβούλευση  της Ευρωπαϊκής  Κεντρικής  
Τράπεζας  με τις εθνικές  αρχές  για τα σχέδια  νομοθετικών  διατάξεων  (ΕΕ L 189 της 3.7.1998, σ. 42). 
2  Οδηγία  2014/92/ ΕΕ του Ευρωπαϊκού  Κοινοβουλίου  και του Συμβουλίου , της 23ης Ιουλίου  2014, για τη 
συγκρισιμότητα  των τελών  που συνδέονται  με λογαριασμούς  πληρωμών , την αλλαγή  λογαριασμού  πληρωμών  και 
την πρόσβαση  σε λογαριασμούς  πληρωμών  με βασικά  χαρακτηριστικά  (ΕΕ L 257 της 28.8.2014, σ. 214). 
3  Η οδηγία  2014/92/ ΕΕ στόχο  έχει να ενισχύσει  τη διαφάνεια  και συγκρισιμότητα  της πληροφόρησης  σχετικά  με τα 
τέλη που αφορούν  λογαριασμούς  πληρωμών , να διευκολύνει  τους καταναλωτές  όσον  αφορά  την αλλαγή  
λογαριασμού  πληρωμών  και να διασφαλίσει  ότι όλοι οι κάτοικοι  της ΕΕ διαθέτουν  πρόσβαση  σε λογαριασμό  
πληρωμών  με βασικά  χαρακτηριστικά . 
ECB-PUBLIC  
2 συνεργάζεται  και να ανταλλάσσει  πληροφορίες  με τις αρμόδιες  αρχές  άλλων  κρατών  μελών . 
Εξάλλου , το σχέδιο  νόμου  αναθέτει  στην ΚΤΚ μια σειρά  από καθήκοντα  που αφορούν  την 
προστασία  των καταναλωτών . Συγκεκριμένα , ανατίθεται  στην ΚΤΚ η αρμοδιότητα  διενέργειας  
εποπτικών  ελέγχων  στους  παρόχους  υπηρεσιών  πληρωμών  και τα πιστωτικά  ιδρύματα , καθώς  και 
σε κάθε αντιπρόσωπο  αυτών  ή τρίτο  στον οποίο  έχουν  αναθέσει  υπηρεσίες  εκ των 
προβλεπόμενων  στο σχέδιο  νόμου . Τα ως άνω πρόσωπα  υποχρεούνται  να θέτουν  στη διάθεση  
της ΚΤΚ ή να της παραδίδουν  βιβλία , έγγραφα  ή αρχεία  που αυτή ζητεί4. Το σχέδιο  νόμου  αναθέτει  
επίσης  στην ΚΤΚ την εξουσία  να επιβάλλει  κυρώσεις  σε περιπτώσεις  παράβασης  των διατάξεών  
του και να απαιτεί  από τους καταναλωτές  που επιθυμούν  να ανοίξουν  λογαριασμό  πληρωμών  με 
βασικά  χαρακτηριστικά  να αποδείξουν  το σχετικό  συμφέρον  τους5. Προβλέπει  ακόμη  ότι όσοι 
καταναλωτές  επιθυμούν  να υποβάλουν  παράπονο  για άρνηση  πιστωτικού  ιδρύματος  να προσφέρει  
λογαριασμούς  πληρωμών  με βασικά  χαρακτηριστικά  ή για μονομερή  από μέρους  του καταγγελία  
σύμβασης -πλαίσιο  έχουν  το δικαίωμα  να απευθυνθούν  στην ΚΤΚ και στην Υπηρεσία  Προστασίας  
Καταναλωτή , η οποία  έχει οριστεί  ως υπεύθυνος  φορέας  εναλλακτικής  επίλυσης  διαφορών . 
1.3. Άλλες  αρμοδιότητες  οι οποίες  ανατίθενται  στην ΚΤΚ περιλαμβάνουν  την κατάρτιση  καταλόγου  των 
πλέον  αντιπροσωπευτικών  υπηρεσιών  που συνδέονται  με λογαριασμό  πληρωμών  και υπόκεινται  
στην καταβολή  τέλους , τον ορισμό  των αρμοδιοτήτων  των παρόχων  υπηρεσιών  πληρωμών  όσον  
αφορά  τις πληροφορίες  που πρέπει  να παρέχουν  στο Υπουργείο  Οικονομικών  για τη λειτουργία  
των διαδικτυακών  τόπων  σύγκρισης  των τελών  που αυτοί  χρεώνουν , καθώς  και την αρμοδιότητα  
διασφάλισης  εύλογων  τελών  από τα πιστωτικά  ιδρύματα  για την προσφορά  λογαριασμών  
πληρωμών  με βασικά  χαρακτηριστικά .  
1.4. Τέλος , το σχέδιο  νόμου  παρέχει  στην ΚΤΚ τις εξουσίες : i) καθορισμού  εναλλακτικής  διαδικασίας  
όσον  αφορά  την αλλαγή  λογαριασμών · ii) περιορισμού , κατόπιν  διαβούλευσης  με την Υπηρεσία  
Προστασίας  Καταναλωτή  και την Επιτροπή  Προστασίας  του Ανταγωνισμού  , του αριθμού  
πιστωτικών  ιδρυμάτων  που προσφέρουν  στους  καταναλωτές  λογαριασμούς  πληρωμών  με βασικά  
χαρακτηριστικά , υπό την προϋπόθεση  ότι διασφαλίζεται  η πρόσβαση  όλων  των καταναλωτών  στην 
επικράτεια  της Κύπρου  σε τέτοιους  λογαριασμούς · iii) προσδιορισμού  περιορισμένων  και ειδικών  
πρόσθετων  περιπτώσεων  στις οποίες  τα πιστωτικά  ιδρύματα  υποχρεούνται  ή μπορούν  να 
επιλέξουν  να απορρίψουν  αίτηση  για λογαριασμό  πληρωμών  με βασικά  χαρακτηριστικά · και iv) 
προσδιορισμού  περιορισμένων  και ειδικών  πρόσθετων  περιπτώσεων  κατά τις οποίες  μπορεί  να 
καταγγελθεί  μονομερώς  από το πιστωτικό  ίδρυμα  σύμβαση -πλαίσιο  για λογαριασμό  πληρωμών  με 
βασικά  χαρακτηριστικά .  
 
2. Ανάθεση  νέων  καθηκόντων  στην  ΚΤΚ 
2.1. Η παρούσα  γνώμη  δεν εξετάζει  εάν το σχέδιο  νόμου  μεταφέρει  αποτελεσματικά  την οδηγία  
2014/92/ ΕΕ στο κυπριακό  δίκαιο . Εν προκειμένω  η ΕΚΤ θα αξιολογήσει  αποκλειστικά  τις διατάξεις  
του σχεδίου  νόμου  που ενδέχεται  να έχουν  αντίκτυπο  στο ρόλο  και τα καθήκοντα  της ΚΤΚ ως 
                                                 
4  Κατά  την άσκηση  της εν λόγω  αρμοδιότητας  η ΚΤΚ ενεργεί  ως επιβλέπουσα  αρχή  όσον  αφορά  την επιβολή  των 
διατάξεων  του σχεδίου  νόμου  προς  όφελος  των καταναλωτών . 
5 Βλ. άρθρο  16 παράγραφος  2 της οδηγίας  2014/92/ ΕΕ. 
ECB-PUBLIC  
3 κεντρικής  τράπεζας , εθνικής  εποπτικής  αρχής  και μέλους  του Ευρωσυστήματος  και του 
Ευρωπαϊκού  Συστήματος  Κεντρικών  Τραπεζών  (ΕΣΚΤ ). 
2.2. Όπως  σημειώνεται  στις παραγράφους  1.2, 1.3 και 1.4, το σχέδιο  νόμου  αναθέτει  στην ΚΤΚ μια 
σειρά  από νέα καθήκοντα . Κάθε  προτεινόμενη  ανάθεση  νέων  καθηκόντων  σε εθνική  κεντρική  
τράπεζα  (ΕθνΚΤ ) εντός  του ΕΣΚΤ  είναι αναγκαίο  να αξιολογείται  υπό το πρίσμα  της απαγόρευσης  
της νομισματικής  χρηματοδότησης  βάσει  του άρθρου  123 της Συνθήκης . Για τους σκοπούς  της εν 
λόγω  απαγόρευσης  το άρθρο  1 παράγραφος  1 στοιχείο  β) σημείο  ii) του κανονισμού  (ΕΚ) αριθ. 
3603/93 του Συμβουλίου6 ορίζει  τις «άλλου  είδους  πιστωτικές  διευκολύνσεις », μεταξύ  άλλων  ως 
«κάθε χρηματοδότηση  υποχρεώσεων  του δημόσιου  τομέα  έναντι  τρίτων ».  
Επειδή  ο σκοπός  της απαγόρευσης  της νομισματικής  χρηματοδότησης , ήτοι η διατήρηση  της 
υγιούς  δημοσιονομικής  πολιτικής  των κρατών  μελών , δεν επιτρέπεται  να καταστρατηγείται , ο νόμος  
δεν πρέπει  να αναθέτει  στις ΕθνΚΤ  τη χρηματοδότηση  μέτρων  για τα οποία  αρμόδια  είναι συνήθως  
τα κράτη  μέλη και τα οποία , ως εκ τούτου , χρηματοδοτούνται  από δημοσιονομικούς  πόρους  των 
τελευταίων  και όχι από τις ΕθνΚΤ . Προκειμένου  να αποφανθεί  ως προς  το τι συνιστά  μορφή  
χρηματοδότησης  υποχρεώσεων  του δημόσιου  τομέα  έναντι  τρίτων  –η οποία  μπορεί  να 
μεταφραστεί  ως χρηματοδότηση  την οποία  παρέχει  κεντρική  τράπεζα  εκτός  του πεδίου  των 
αρμοδιοτήτων  της κεντρικής  τράπεζας – η εκάστοτε  ΕθνΚΤ  θα πρέπει  να αξιολογεί  κατά περίπτωση  
εάν το υπό ανάληψη  καθήκον  είναι καθήκον  κεντρικής  τράπεζας  ή κυβερνητικό  καθήκον , δηλαδή  
καθήκον  που εμπίπτει  στην αρμοδιότητα  των κρατών  μελών . Με άλλα  λόγια , πρέπει  να υπάρχουν  
επαρκή  εχέγγυα  που να διασφαλίζουν  την αποσόβηση  καταστρατηγήσεων  του ως άνω σκοπού  της 
απαγόρευσης  της νομισματικής  χρηματοδότησης , ήτοι της διατήρησης  της υγιούς  δημοσιονομικής  
πολιτικής  των κρατών  μελών . 
2.3. Στο πλαίσιο  της διακριτικής  ευχέρειας  που διαθέτει  κατά την άσκηση  των καθηκόντων  του, βάσει  
του άρθρου  271 στοιχείο  δ) της Συνθήκης  και του άρθρου  35.6 του καταστατικού  του Ευρωπαϊκού  
Συστήματος  Κεντρικών  Τραπεζών  και της Ευρωπαϊκής  Κεντρικής  Τράπεζας  (εφεξής  το 
«καταστατικό  του ΕΣΚΤ »), και προκειμένου  να διασφαλίσει  ότι οι ΕθνΚΤ  εκπληρώνουν  τις 
υποχρεώσεις  που προβλέπει  η Συνθήκη , το διοικητικό  συμβούλιο  ενέκρινε  τέτοιου  είδους  εχέγγυα  
με τη μορφή  κριτηρίων  βάσει  των οποίων  καθορίζεται  τι μπορεί  να θεωρηθεί  ότι εμπίπτει  στο πεδίο  
εφαρμογής  μίας υποχρέωσης  του δημοσίου  τομέα  κατά την έννοια  του άρθρου  1 παράγραφος  1 
στοιχείο  β) σημείο  ii) του κανονισμού  (ΕΚ) αριθ. 3603/93 του Συμβουλίου  ή, με άλλα  λόγια , τι 
αποτελεί  κυβερνητικό  καθήκον , σύμφωνα  με τα ακόλουθα :  
Πρώτον , τα καθήκοντα  κεντρικής  τράπεζας  περιλαμβάνουν  ιδίως  όσα συνδέονται  με τα καθήκοντα  
που έχουν  ανατεθεί  στην ΕΚΤ και τις ΕθνΚΤ  από τη Συνθήκη  και το καταστατικό  του ΕΣΚΤ . 
Πρόκειται  κυρίως  για τα καθήκοντα  που ορίζονται  στο άρθρο  127 παράγραφοι  2, 5 και 6 και στο 
άρθρο  128 παράγραφος  1 της Συνθήκης , καθώς  και στα άρθρα  22 και 25.1 του καταστατικού  του 
ΕΣΚΤ .  
                                                 
6  Κανονισμός  (ΕΚ) αριθ. 3603/93 του Συμβουλίου , της 13ης ∆εκεμβρίου  1993, για τον προσδιορισμό  των εννοιών  που 
είναι αναγκαίες  για την εφαρμογή  των απαγορεύσεων  που αναφέρονται  στο άρθρο  104 και στο άρθρο  104 Β, 
παράγραφος  1, της συνθήκης  (ΕΕ L 332 της 31.12.1993, σ. 1). 
ECB-PUBLIC  
4 ∆εύτερον , δεδομένου  ότι το άρθρο  14.4 του καταστατικού  του ΕΣΚΤ  επιτρέπει  στις ΕθνΚΤ  να 
εκτελούν  και «λειτουργίες  άλλες », δεν αποκλείονται  αυτομάτως  τυχόν  νέα καθήκοντα , δηλ. 
καθήκοντα  μη συνδεόμενα  με όσα έχουν  ανατεθεί  στην ΕΚΤ και τις ΕθνΚΤ . Πάντως , νέα καθήκοντα  
τα οποία  αναλαμβάνει  ορισμένη  ΕθνΚΤ  χωρίς  να αποτελούν  τυπικά  καθήκοντα  ΕθνΚΤ  ή τα οποία  
ασκούνται  σαφώς  εξ ονόματος  και προς  το αποκλειστικό  συμφέρον  της κυβέρνησης  ή άλλων  
δημόσιων  φορέων  θα πρέπει  να θεωρούνται  κυβερνητικά .  
Τρίτον , ένα σημαντικό  κριτήριο  για τον χαρακτηρισμό  ενός νέου καθήκοντος  ως μη τυπικού  
καθήκοντος  ΕθνΚΤ  ή ως καθήκοντος  ασκούμενου  σαφώς  εξ ονόματος  και προς  το αποκλειστικό  
συμφέρον  της κυβέρνησης  ή άλλων  δημόσιων  φορέων  είναι ο αντίκτυπός  του στη θεσμική , 
οικονομική  και προσωπική  ανεξαρτησία  της εκάστοτε  ΕθνΚΤ .  
Ειδικότερα , θα πρέπει  να λαμβάνονται  υπόψη  οι ακόλουθες  πτυχές :  
α) Εάν η άσκηση  του νέου καθήκοντος  δημιουργεί  ανεπαρκώς  διαχειρίσιμες  συγκρούσεις  
συμφερόντων  σε σχέση  με υφιστάμενα  καθήκοντα  κεντρικής  τράπεζας , χωρίς  κατ’ ανάγκη  να τα 
συμπληρώνει . Σε περίπτωση  σύγκρουσης  συμφερόντων  μεταξύ  υφιστάμενων  και νέων  
καθηκόντων  θα πρέπει  να προβλέπονται  ικανοποιητικές  δικλείδες  μετριασμού  της. Η 
συμπληρωματικότητα  μεταξύ  νέων  και υφιστάμενων  καθηκόντων  κεντρικής  τράπεζας  δεν θα 
πρέπει  να ερμηνεύεται  ευρέως , οδηγώντας  στη δημιουργία  μιας αλυσίδας  παρεπόμενων  
καθηκόντων  αόριστης  διάρκειας . Η συμπληρωματικότητα  θα πρέπει  μάλιστα  να εξετάζεται  και 
από την άποψη  της χρηματοδότησης  των καθηκόντων  αυτών . 
β) Εάν η άσκηση  του νέου καθήκοντος  χωρίς  τη διάθεση  πρόσθετων  οικονομικών  πόρων  είναι 
δυσανάλογη  σε σχέση  με τις οικονομικές  και οργανωτικές  δυνατότητες  της ΕθνΚΤ  και εάν 
μπορεί  να επηρεάσει  αρνητικά  την ικανότητά  της να ασκεί  αποτελεσματικά  τα υφιστάμενα  
καθήκοντα  κεντρικής  τράπεζας . 
γ) Εάν η άσκηση  του νέου καθήκοντος  συνάδει  με το θεσμικό  πλαίσιο  της ΕθνΚΤ  από την άποψη  
της ανεξαρτησίας  και λογοδοσίας  της κεντρικής  τράπεζας . 
δ) Εάν η άσκηση  του νέου καθήκοντος  εγκυμονεί  ουσιαστικούς  οικονομικούς  κινδύνους . 
ε)  Εάν η άσκηση  του νέου καθήκοντος  εκθέτει  τα μέλη των οργάνων  λήψης  αποφάσεων  της 
ΕθνΚΤ  σε δυσανάλογους  πολιτικούς  κινδύνους  και ενδέχεται  να έχει αντίκτυπο  στην προσωπική  
τους ανεξαρτησία  και, ιδίως , στο εχέγγυο  της θητείας  τους κατά το άρθρο  14.2 του καταστατικού  
του ΕΣΚΤ .  
2.4. Με βάση  τα ως άνω κριτήρια  στις ακόλουθες  παραγράφους  αξιολογείται  κατά πόσον  τα νέα 
καθήκοντα  της ΚΤΚ συνάδουν  με την απαγόρευση  της νομισματικής  χρηματοδότησης .  
2.4.1. Νέα καθήκοντα  συνδεόμενα  με τα καθήκοντα  που έχουν  ανατεθεί  στην ΕΚΤ και τις ΕθνΚΤ  βάσει  
της Συνθήκης  και του καταστατικού  του ΕΣΚΤ  
 Η εφαρμογή  και επιβολή  των κανόνων  που μεταφέρουν  την οδηγία  2014/92/ ΕΕ στο εσωτερικό  
δίκαιο  αποτελεί  νέο καθήκον  για τις εθνικές  αρχές  στην Ένωση7 και συνδέεται  με το καθήκον  
που προβλέπεται  στο άρθρο  127 παράγραφος  2 τέταρτη  περίπτωση  της Συνθήκης , δεδομένου  
                                                 
7  Βλ. παράγραφο  3.1.4 της γνώμης  CON/2016/19. Όλες  οι γνώμες  της ΕΚΤ δημοσιεύονται  στον δικτυακό  τόπο  της 
ΕΚΤ (www.ecb.europa.eu).  
ECB-PUBLIC  
5 ότι αποτελεί  καθήκον  επικουρικό  της προώθησης  της ομαλής  λειτουργίας  των συστημάτων  
πληρωμών8. 
2.4.2. Άτυπα  καθήκοντα  ΕθνΚΤ  
 Η εφαρμογή  και επιβολή  των κανόνων  που μεταφέρουν  την οδηγία  2014/92/ ΕΕ στο εσωτερικό  
δίκαιο  αποτελεί  νέο καθήκον  για τις εθνικές  αρχές  στην Ένωση . Η συγκεκριμένη  οδηγία  
επιτρέπει  στα κράτη  μέλη να ορίσουν  τις κεντρικές  τους τράπεζες  ως αρμόδιες  αρχές , ορισμένα  
δε εξ αυτών  το έχουν  πράξει9.  
2.4.3. Αντίκτυπος  των καθηκόντων  στην ανεξαρτησία  της ΚΤΚ 
Ο αντίκτυπος  των νέων  υπό ανάθεση  καθηκόντων  στη θεσμική , οικονομική  και προσωπική  
ανεξαρτησία  της ΚΤΚ θα πρέπει  να εξεταστεί . 
2.4.3.1. Βαθμός  στον οποίο  η άσκηση  του νέου καθήκοντος  δημιουργεί  σύγκρουση  συμφερόντων  σε 
σχέση  με υφιστάμενα  καθήκοντα  κεντρικής  τράπεζας  
Οι νέοι κανόνες  του σχεδίου  νόμου  εφαρμόζονται  στους  παρόχους  υπηρεσιών  πληρωμών , 
μεταξύ  των οποίων  συγκαταλέγονται  και τα πιστωτικά  ιδρύματα . Η ΚΤΚ είναι ήδη αρμόδια  αρχή  
για την αδειοδότηση  και προληπτική  εποπτεία  των ιδρυμάτων  πληρωμών  σύμφωνα  με τον νόμο  
για τις υπηρεσίες  πληρωμών10. Ως εκ τούτου , το νέο καθήκον  της ΚΤΚ να εφαρμόζει  και να 
επιβάλλει  τις διατάξεις  του σχεδίου  νόμου  ως αρμόδια  αρχή  φαίνεται  να συμπληρώνει  τα 
υφιστάμενα  καθήκοντά  της.  
2.4.3.2. Βαθμός  στον οποίο  η άσκηση  του νέου καθήκοντος  είναι δυσανάλογη  προς  τις οικονομικές  ή 
λειτουργικές  δυνατότητες  της ΚΤΚ 
Κατ’ επιταγή  της αρχής  της οικονομικής  ανεξαρτησίας , τα κράτη  μέλη δεν επιτρέπεται  να 
στερούν  από τις ΕθνΚΤ  τους οικονομικούς  πόρους  που είναι απαραίτητοι  για να ασκούν  τόσο  τα 
σχετικά  με το ΕΣΚΤ  όσο και τα εθνικά  τους καθήκοντα , από άποψη  λειτουργική  και οικονομική . 
Επιπλέον , στο πλαίσιο  της ανάθεσης  συγκεκριμένων  νέων  καθηκόντων  σε ορισμένη  ΕθνΚΤ  και 
προκειμένου  να διασφαλίζεται  η άσκησή  τους κατά τρόπο  που να μην επηρεάζει  την 
επιχειρησιακή  ή οικονομική  της ικανότητα  να ασκεί  τα σχετικά  με το ΕΣΚΤ  καθήκοντά  της, η εν 
λόγω  ΕθνΚΤ  θα πρέπει  να διαθέτει  πρόσθετους  οικονομικούς  (και επαρκείς  ανθρώπινους ) 
πόρους . Εν προκειμένω  η ΕΚΤ επισημαίνει  ότι η οδηγία  2014/92/ ΕΕ απαιτεί  από τα κράτη  μέλη 
να διασφαλίζουν  ότι οι εθνικές  αρμόδιες  αρχές  που είναι επιφορτισμένες  με τη την εφαρμογή  και 
επιβολή  των διατάξεών  της διαθέτουν  τους απαραίτητους  πόρους  για την αποδοτική  και 
αποτελεσματική  εκτέλεση  των καθηκόντων  τους11. Πέραν  των καθηκόντων  και αρμοδιοτήτων  
των παραγράφων  1.2 έως 1.4 ανωτέρω , το σχέδιο  νόμου  αναθέτει  στην ΚΤΚ το καθήκον  της 
εφαρμογής  και επιβολής  των νέων  κανόνων  της οδηγίας  2014/92/ ΕΕ, καθήκον  το οποίο  θα 
μπορούσε  να αποβεί  απαιτητικό  από άποψη  πόρων  και προσωπικού . Οι κυπριακές  αρχές  
πρέπει  να διασφαλίσουν  ότι η ΚΤΚ θα διαθέτει  επαρκείς  πόρους  και προσωπικό  για την 
εκτέλεση  των νέων  καθηκόντων  που αφορούν  την προστασία  των καταναλωτών  και της 
                                                 
8  Βλ. παράγραφο  3.1.3 της γνώμης  CON/2016/19. 
9  Βλ. π.χ. παράγραφο  3.1.4 της γνώμης  CON/2016/19. 
10  Βλ. άρθρο  80 του νόμου  για τις υπηρεσίες  πληρωμών  του 2009 (128(I)/2009). 
11  Άρθρο  21 παράγραφος  1 της οδηγίας  2014/92/ ΕΕ. 
ECB-PUBLIC  
6 ανατίθενται  με το σχέδιο  νόμου , έτσι ώστε  να μην επηρεάζεται  η ικανότητά  της να ασκεί  τα 
σχετικά  με το ΕΣΚΤ  καθήκοντά  της. Το σχέδιο  νόμου  περιέχει  διάταξη  που επιτρέπει  στην ΚΤΚ 
να καθορίζει  όλα τα έξοδα  που σχετίζονται  με την εκτέλεση  των καθηκόντων  της δυνάμει  αυτού  
και να απαιτεί  την καταβολή  τους από τους παρόχους  υπηρεσιών  πληρωμών . Επομένως , 
προβλέπεται  αποζημίωση  της ΚΤΚ για τα έξοδα  από την εκτέλεση  των νέων  της καθηκόντων .  
2.4.3.3. Βαθμός  στον οποίο  η άσκηση  του νέου καθήκοντος  συνάδει  με το θεσμικό  πλαίσιο  της ΚΤΚ, υπό 
το φως της ανεξαρτησίας  και λογοδοσίας  της κεντρικής  τράπεζας   
Η άσκηση  των νέων  καθηκόντων  φαίνεται  πως ευθυγραμμίζεται  με το θεσμικό  πλαίσιο  της ΚΤΚ. 
Όπως  αναφέρεται  στην παράγραφο  2.4.3.1, η ΚΤΚ είναι ήδη αρμόδια  για την εφαρμογή  των 
διατάξεων  σχετικά  με τις υπηρεσίες  και τα συστήματα  πληρωμών , στο πλαίσιο  των οποίων  της 
ανατίθενται  τα νέα καθήκοντα  βάσει  του σχεδίου  νόμου . 
2.4.3.4. Βαθμός  στον οποίο  η άσκηση  καθηκόντων  εγκυμονεί  ουσιαστικούς  χρηματοπιστωτικούς  
κινδύνους  
Σύμφωνα  με το σχέδιο  νόμου , η ΚΤΚ και οποιοσδήποτε  σύμβουλος , λειτουργός  ή υπάλληλος  
της δεν υπόκεινται  σε οποιαδήποτε  ευθύνη  σε περίπτωση  αγωγής , αίτησης  ή άλλης  νομικής  
διαδικασίας  για αποζημιώσεις  σχετικά  με οποιαδήποτε  πράξη  ή παράλειψη  κατά την άσκηση  
των δυνάμει  του σχεδίου  νόμου  καθηκόντων , εκτός  εάν αποδειχθεί  ότι η πράξη  ή παράλειψη  
δεν είναι καλή  τη πίστει  ή είναι αποτέλεσμα  βαριάς  αμέλειας .  
2.4.3.5. Βαθμός  στον οποίο  η άσκηση  του νέου καθήκοντος  εκθέτει  τα μέλη των οργάνων  λήψης  
αποφάσεων  της ΚΤΚ σε δυσανάλογους  πολιτικούς  κινδύνους  και ενδέχεται  να έχει αντίκτυπο  
στην προσωπική  τους ανεξαρτησία  
Η άσκηση  των καθηκόντων  που ανατίθενται  στην ΚΤΚ βάσει  του σχεδίου  νόμου  δεν φαίνεται  να 
εκθέτει  τα μέλη των οργάνων  λήψης  αποφάσεών  της σε οποιονδήποτε  δυσανάλογο  πολιτικό  
κίνδυνο  ούτε και να έχει αντίκτυπο  στην προσωπική  τους ανεξαρτησία . Όπως  αναφέρεται  στην 
παράγραφο  2.4.3.1, η ΚΤΚ είναι ήδη αρμόδια  για την εφαρμογή  των διατάξεων  σχετικά  με τις 
υπηρεσίες  και τα συστήματα  πληρωμών . 
 
3. Συμπέρασμα  
Η ΕΚΤ θεωρεί  ότι τα καθήκοντα  που ανατίθενται  στην ΚΤΚ βάσει  του σχεδίου  νόμου  μπορούν  να 
θεωρηθούν  καθήκοντα  κεντρικής  τράπεζας , λόγω  της σύνδεσής  τους με το καθήκον  του ΕΣΚΤ  όσον  
αφορά  την προώθηση  της ομαλής  λειτουργίας  των συστημάτων  πληρωμών . Η χρηματοδότησή  τους από 
την ΚΤΚ συνάδει  κατ’ αρχήν  με την απαγόρευση  της νομισματικής  χρηματοδότησης  κατά το άρθρο  123 
της Συνθήκης . Ακολούθως  προς  την απαίτηση  της οδηγίας  2014/92/ ΕΕ, κατά την οποία  οι αρμόδιες  
εθνικές  αρχές  πρέπει  να διαθέτουν  σε επαρκή  βαθμό  τους απαραίτητους  πόρους  για την αποτελεσματική  
και αποδοτική  εκτέλεση  των καθηκόντων  τους, οι κυπριακές  αρχές  πρέπει  να διασφαλίσουν  ότι, πέραν  
της αποζημίωσής  της για τα έξοδα  που θα προκύψουν  από την εφαρμογή  των διατάξεων  του σχεδίου  
νόμου , η ΚΤΚ θα διαθέτει  επαρκείς  πόρους  και προσωπικό  για την εκτέλεση  των νέων  καθηκόντων  που  
 
 
ECB-PUBLIC  
7 αφορούν  την προστασία  των καταναλωτών  και της ανατίθενται  με το σχέδιο  νόμου , έτσι ώστε  να μην 
επηρεάζεται  η ικανότητά  της να ασκεί  τα σχετικά  με το ΕΣΚΤ  καθήκοντά  της.  
 
 Η παρούσα  γνώμη  θα δημοσιευτεί  στον δικτυακό  τόπο  της ΕΚΤ.  
 
Φρανκφούρτη , 15 Φεβρουαρίου  2017. 
 
[υπογραφή ] 
 
Ο Πρόεδρος  της ΕΚΤ 
Mario DRAGHI